ངས་ཞལ་ཐང་ཞིག་བཟོ་འདོད་བྱུང་།དབུས་སུ་༧སྐྱབས་རྗེ་ཟོང་རིན་པོ་ཆེ་བཞུགས་ཡོད་པ་དང་ཁོང་གིས་ཐུགས་ཀ་ནས་འོད་ཟེར་འཕྲོས་ཏེ་རྡོ་རྗེ་རྣལ་འབྱོར་མ།ཡང་འོད་ཟེར་དེ་ནས་འཕྲོས་པའི་རྒྱལ་ཆེན་རྡོ་རྗེ་ཤུགས་ལྡན་བཞུགས་ཡོད་པའི་སྐུ་ཐང་ཞིག།གང་ཡིན་ཟེར་ན་༧སྐྱབས་རྗེ་ཟོང་རིན་པོ་ཆེ་ནི་སྐྱེས་བུ་དམ་པ་ཞིག་ཡིན་པས་ཁོང་ལྟ་བུས་ཡིད་དམ་དང་ཆོས་སྐྱོང་སོགས་སྤྲུལ་ཐུབ།དེ་ནས་༧རྒྱལ་བ་རིན་པོ་ཆེའི་སྒེར་གྱི་ཕྱག་རོགས་དེ་ངའི་གྲོགས་པོ་བཟང་པོ་ཞིག་རེད།ངོས་གཉིས་འབྲེལ་བ་མ་བྱུང་ནས་ཡུན་རིང་པོ་ཕྱིན་སོང་ཡིན་ན་ཡང་ཁོང་ངའི་གྲོགས་པོ་བཟང་པོ་ཞིག་ཡིན།ཁོང་རྣམ་རྒྱལ་གྲྭ་ཚང་ནས་རེད།དེ་ནས་ཁོང་གི་ང་ལ་ཐང་ག་བྲིས་མཁན་ཞིག་ཡོད་སར་ཁྲིད་པ་རེད།༧རྒྱལ་བ་རིན་པོ་ཆེའི་རང་ཉིད་ཀྱི་སྐུ་ཐང་བྲིས་མཁན་ཞིག་ཡོད་སར་ཁྲིད་དེ་ངས་ཁོང་ལ་ངའི་བྲིས་སྐུའི་སྐོར་ཞུས་པ་ཡིན།དེ་ནས་ཁོས་ལན་ལ།ངས༧སྐྱབས་རྗེ་ཟོང་རིན་པོ་ཆེ་དང་རྡོ་རྗེ་རྣལ་འབྱོར་མའི་ཐང་ག་མ་ཏོགས་གཞན་རྡོ་རྗེ་ཤུགས་ལྡན་གྱི་ཐང་ག་བྲིས་ཀྱི་མེད་ཞེས་ཟེར།དེ་ནས་ང་ལ་དགོས་རྒྱུ་དེ་རེད།ནོར་འཁྲུལ་ག་རེད་འདུག་དྲིས་པར།ལན་དུ་ང་ཚོས་རྡོ་རྗེ་ཤུགས་ལྡན་གྱི་ཐང་ག་བྲིས་ཀྱི་མ་རེད་ཞེས་ཟེར།དེ་ནས་ཕྱི་ལོ་༡༩༨༦་ནང་ངས་རྒྱལ་ཆེན་བསྟེན་གསོལ་བྱེད་མི་ཆོག་པའི་སྐོར་རྙོག་དྲ་ཚར་དང་པོར་དེ་དུས་མ་ཏོགས་གོ་མ་མྱོང་།